| Medaljeoversikt |
| --- |
| Konkurrerte for Nigerias flagg Nigeria |
| Friidrett: |
| De olympiske ringer Olympiske leker |
| Bronse | Tokyo 2020 | Lengdehopp |
| Friidrett Afrikamesterskapet i friidrett |
| Gull | Marrakech 2014 |  Lengdehopp |
| Friidrett Samveldelekene |
| Gull | Glasgow 2014 |  Lengdehopp |
| Friidrett Juniorafrikamesterskapet i friidrett |
| Gull | Addis Abeba 2015 |  Lengdehopp |
| Gull | Addis Abeba 2015 |  Tresteg |
| Gull | Addis Abeba 2015 |  4x100 m |
| Bronse | Addis Abeba 2015 |  100 m |
| Gull | Bambous 2013 |  Lengdehopp |
| Gull | Bambous 2013 |  4x100 m |
| Sølv | Bambous 2013 |  Tresteg |

**Ese Brume** (født 20. januar 1996 i Ughelli i Delta) er en nigeriansk friidrettsutøver som konkurrerer i sprintløp. Hun vant 200 meter ved Juniorafrikamesterskapet i friidrett 2015.

Idrettskarriere
---------------

2012
Brume markerte seg på nasjonalt nivå i 2012, da hun vant lengdehopp ved det nasjonale juniormesterskapet (U18). Hun kom på 6.-plass i lengdehopp ved det nigerianske mesterskapet i friidrett, og hoppet der 6,02 meter. Hun vant lengdehopp ved *National Sports Festival*.

2013
Brume vant både lengdehopp (6,40 meter) og høydehopp (1,70 meter) ved det nigerianske juniormesterskapet i mars 2013. På 100 meter kom hun på 2.-plass med 11,96 sekunder, slått av Cecilia Francis. Hun vant til sammen 4 gullmedaljer ved dette mesterskapet.

Hun ble dermed tatt ut til juniorafrikamesterskapet i friidrett 2013 i Bambous, som én av 27 utøvere fra Nigeria. Der vant hun lengdehopp, og kom på 2.-plass i tresteg, bak Lerato Sechele med ny personlig rekord på 12,52 meter. Hun var også med å vinne 4 x 100 meter stafett, og kom på 4.-plass på 100 meter. Hun var også tatt ut til ungdomsafrikamesterskapet i friidrett 2013, men ble tatt ut av laget, trolig på grunn av alder, og ble ikke med i mesterskapet.

Ved det nigerianske mesterskapet i friidrett i juni kom hun på 2.-plass i lengdehopp, med 6,53 meter, 15 cm bak Blessing Okagbare.

2014
I mai 2014 satte hun personlig rekord på 100 meter, med 11,84 sekunder, og hun satte ny juniorafrikarekord i lengdehopp med 6,60 meter da hun vant denne øvelsen ved Warri Relays. Ved det nigerianske mesterskapet vant hun sin første nasjonale tittel, da hun vant lengdehopp med 6,68 meter. Hun ble tatt ut til Junior-VM i friidrett 2014, men greide bare 5,13 meter i kvalifiseringen, og gikk ikke videre til finalen. Hun deltok også på 4 x 100 meter stafett, der Nigeria også ble slått ut i innledningsheatet. 

Det gikk bedre resultatmessig ved Samveldelekene 2014, der Brume vant lengdehopp med 6,56 meter. Etter disse resultatene ble hun innvilget et idrettsstipend for å studere i USA. Hun vant også lengdehopp ved Afrikamesterskapet i friidrett 2014 i Marrakech, og hun kom på 5.-plass ved Verdenscupen i friidrett 2014. 

2015
Ved juniorafrikamesterskapet i friidrett 2015 vant hun både lengdehopp og tresteg, og kom på 3.-plass på 100 meter. I tillegg vant Nigeria 4 x 100 meter stafett. I lengdehopp satte hun ny mesterskapsrekord med 6,33 meter. Hun vant Nigerias *Golden League*-stevne i juli, med 6,61 meter, og slo der Euphemia Edem (6,20 m) og Blessing Ibrahim (6,17 m). Ved det nigerianske mesterskapet i friidrett kom hun på 2.-plass i lengdehopp, bak Chinazom Amadi.

I september deltok hun ved Panafrikanske leker 2015, der hun kom på 5.-plass i lengdehopp.

Referanser
----------

1. ↑  African Athletics - *Nigerian newfind Adeloye shines in Lagos*, besøkt 5. januar 2016.
2. ↑  Tilastopaja Oy - *Ese Brume*, besøkt 5. januar 2015.
3. ↑  Lagos State Governor's Office - *Closing Ceremony of The 18th National Sports Festival*, besøkt 5. januar 2016.
4. ↑  Athletics Africa - *Oluwaseun sets national record, Brume and Oduduru impress at DK Olukoya U-18 in Lagos* Arkivert 16. januar 2017 hos Wayback Machine. besøkt 5. januar 2016.
5. 1 2  Athletics Africa - *AYAC 2013: Ese Brume keeps mum over exclusion from Team Nigeria* Arkivert 4. mars 2016 hos Wayback Machine. besøkt 5. januar 2016.
6. ↑  NBF News - *Athletics: Olowora, Brume Make AJC Team* Arkivert 16. januar 2017 hos Wayback Machine. besøkt 5. januar 2016.
7. ↑  Vanguard - *Dropped overage athlete targets world junior championships*, besøkt 5. januar 2015.
8. ↑  African Athletics - *Ajoke, Okorie, Obisesan triumph convincingly at CRS/All Nigerian Athletics champs-Day Three*, besøkt 5. januar 2016.
9. ↑  Africathle - *Warri Relays CAA Grand Prix (Nigeria) 13/06/2014*, besøkt 5. januar 2015.
10. ↑  Athletics Africa - *Day 3 Results: 68th All Nigerian Athletics Championships Calabar 2014*, besøkt 5. januar 2016.
11. ↑  Starconnect Media - *Uduaghan to Secure US Scholarship for Nigeria’s Gold Medalist, Ese Brume* Arkivert 4. mars 2016 hos Wayback Machine. besøkt 5. januar 2016.
12. ↑  Premium Times - *All-Nigeria Athletics Championships: Asunmu claims first national title*, besøkt 5. januar 2016.

Eksterne lenker
---------------

* (en) Ese Brume – Olympics.com Rediger på Wikidata

* (en) Ese Brume – Olympic.org Rediger på Wikidata

* (en) Ese Brume – Olympedia Rediger på Wikidata

* (en) Ese Brume – Commonwealth Games Federation Rediger på Wikidata

* (en) Ese Brume – World Athletics Rediger på Wikidata

* (en) Ese Brume – Track and Field Statistics Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |